
Referat fra møte nr 5/98 i undervisningsutvalget

Torsdag 23. april 1998

Tilstede: P. Spilling, R. Aske, A. Gleditsch, J. Kaasbøl, R. Kobro, O. Dahl, E. Munthe-Kaas, D. Langmyhr

Fra administrasjonen møtte: H. Holstad og T.T.Dahl

Sak 1. Referatsaker/orienteringssaker

· Referatet for forrige møte ble godkjent

· Jens informerte om styrets vedtak angående overgang fra HiO til MatMod, kybernetikk og signalbehandling.

               Fra Styrereferatet:

”Sak 6.  Overgang fra HiO til Matmod, kybernetikk og signalbehandling

Sverre Holm redegjorde for sitt ønske om en smidigere overgangsordning for studenter fra HiO til matmod ved at man anerkjenner at disse studentene kan ha en annen bakgrunn enn "våre" studenter og benytter "tid-for-tid"- prinsippet ved innpassing. Han etterlyste et mer helhetlig opplegg for overgangsordninger fra de fleste større høyskolene i Østlandsområdet.

Styret sluttet seg til Sverre Holms forslag til innpassing av studentene fra
HiO til matmod, kybernetikk og signalbehandling.

Styret vedtok et forslag fra Lande om å be undervisningsutvalget utøve en mer liberal praksis i forhold til søkere med bakgrunn fra andre utdannings-institusjoner (høyskoler etc.). Opptak bør skje etter "tid-for-tid"-prinsippet innenfor en akseptabel faglig ramme.”

Sak 2. Godkjenning (endring i) pensumplaner

Følgende( endringer av) plan for hovedfagsstudiet ble godkjent:

Leif John Korshavn

Helge Øystein Medbøen

Gunnar Rønneberg

Hans Asbjørn Skjerpen

Jens T. Berger Thielemann

Sak 3. Revidering av Ifis lokale reglement

 Følgende tekst erstatter dagens eksamensreglement for §2 og §2.2:

§ 2  (vedtatt i undervisningsutvalg 23.4.98) 

Det emnet man går opp i til avsluttende muntlig eksamen skal man ikke ha bestått tidligere, verken ved muntlig eller skriftlig eksamen. Dette gjelder også 200-emner.I tillegg gjelder fakultetets vanlige eksamensreglement,  inklusive regelen om maksimalt tre forsøk i hvert emne. 

§ 2.2

(Oppmøtekrav ved muntlig eksamen): Dersom man er oppmeldt til muntlig eksamen og ikke møter, eller trekker seg under eksamen, regnes dette på samme måte som et bestått forsøk i forhold til fakultetets 3-gangers-regel

Sak 4. Nytt hovedfagemne

Det fremlagte forslaget ble godkjent og det nye emnet får navnet ”Åpne distribuerte      systemer”

Sak 5. Nedsetting av komité som skal se på begynnerundervisningen

Undervisningsutvalget foreslår nedsatt følgende komité:

1. Morten Dæhlen

2. Jens Kaasbøll

3. Arne Maus

4. Margrethe Monsen

5. Andreas Dobloug

6. Tone T. Dahl, sekretær

Komiteen bør få følgende mandat:

· skal evaluere begynnerundervisningen og foreslå studieforbedrende tiltak slik at undervisningen best mulig støtter opp under instituttets strategiske plan 

· foreslå tiltak som vil rekruttere flere studenter, spesielt kvinnelige studenter

· foreslå tiltak som vil øke antall hovedfagsstudenter

· foreslå tiltak som vil forbedre læringsmiljøet

· avdekke de forhold som forårsaker det store frafallet av studenter fra påmelding til bestått eksamen

Sak 6.  Endring i Studiehåndboka

Oppføringen i Studiehåndboken om at IN115 bygger på MA100 byttes ut med at IN115 bygger på MA001/MA100.

Sak 7.  Søknad om utsettelse av foreldelsesfrist

Ståle Heier innvilges en utsettelse av foreldelsesfristen for IN 319 og IN 312 til og med H99, men det kreves ny eksamen i IN 305 eller et annet avansert emne som har minst 3 vekttall.

Møteplan fremover: 7. mai
Institutt for informatikk, ‑
Jens Kaasbøll (s.)

Tone Tellevik Dahl (s.)

